На основу члана 39. став (2) тачка 2) Закона о локалној самоуправи („Службени гласник Републике Српске“, број 97/16, 36/19, 61/21), члана 19. став (1) тачка 1) Закона о систему јавних служби („Службени гласник Републике Српке“ број 68/07, 109/12 и 44/16) и члана 39. став (2) тачка 2) Статута Града Бијељина („Службени гласник Града Бијељина“, број 9/17), Скупштина Града на 20. сједници одржаној дана 23. марта 2023. године. године, донијела је

**О Д Л У К У**

**О КОРИШТЕЊУ СРЕДСТАВА ОД**

**КОМПЕНЗАЦИОНОГ ФОНДА У 2023. ГОДИНИ**

Члан 1.

Одобрава се Аграрном фонду Града Бијељина кориштење средстава од Компензационог фонда Републике Српске у 2023. години у укупном износу 2.000.000,00 КМ и усмјеравају се на подршку изградњи инфраструктуре.

Члан 2.

Средстава из члана 1. усмјерит ће се на подршку изградњи инфраструктуре у руралном подручју Града Бијељина на следећи начин:

1) Подршка изградњи инфраструктуре асфалтирање некатегорисаних и категорисаних путева....................................................................................1.900.000,00 КМ

2) Подршка изградњи инфраструктуре изградња јавне расвјете......100.000,00 KM

Члан 3.

1. Средства ће се распоређивати на основу Правилника о начину и условима кориштења средстава од Компезационог фонда Републике Српске у 2023. години.
2. Правилником се уређује критеријуми, начин и поступак расподјеле средстава којим располаже Аграрни фонд Града Бијељина.

Члан 4.

Контролу и надзор над спровођењем и извршењем кориштења средстава из члана 1. може да врши Министарство финансија Републике Српске - Компензациони фонд подсредством Инспектората Републике Српске.

Члан 5.

Ова Одлука чини саставни дио Програма рада Аграрног фонда Града Бијељина за 2023. годину и Финансијског плана за 2023. годину.

Члан 6.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-21/23 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум: 23. март 2023. године |  |  |
|  |  | Александар Ђурђевић, с.р. |
|  |  |  |